CELEX: 32017R2228
Language: et
Date: 2017-12-04 00:00:00
Title: Komisjoni määrus (EL) 2017/2228, 4. detsember 2017, millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) III lisa

5.12.2017   
               
               
                  ET
               
               
                  Euroopa Liidu Teataja
               
               
                  L 319/2
               
            KOMISJONI MÄÄRUS (EL) 2017/2228,
      4. detsember 2017,
      millega muudetakse Euroopa Parlamendi ja nõukogu määruse (EÜ) nr 1223/2009 (kosmeetikatoodete kohta) III lisa
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 30. novembri 2009. aasta määrust (EÜ) nr 1223/2009 kosmeetikatoodete kohta, (1) eriti selle artikli 31 lõiget 1,
      ning arvestades järgmist:
      
                  (1)
               
               
                  Mitu liikmesriiki on viimasel ajal osutanud ohutusprobleemidele maapähkliõli, selle ekstraktide ja derivaatide kasutamisega kosmeetikatoodetes. On väljendatud muret, et kosmeetikatoodete kasutamisel võib maapähkliõli kokkupuude nahaga esile kutsuda sensibiliseerumist maapähklite suhtes.
               
            
                  (2)
               
               
                  Tarbijaohutuse komitee kinnitas seda muret oma 23. septembri 2014. aasta läbivaadatud arvamuses (2). Kõnealuses arvamuses järeldas tarbijaohutuse komitee, et sensibiliseerimata tarbijate puhul on andmed nahaga kokkupuute ohutu taseme kindlaksmääramiseks ebapiisavad. Ta lisas siiski, et arvestades suu kaudu sissevõetava maapähkli valgu koguse dokumenteeritud ohutuid tasemeid sensibiliseeritud tarbijate puhul, ning arvestades, et tööstus suudab rafineerida maapähkliõli valgusisalduseni 0,5 ppm või allapoole seda väärtust, võib seda väärtust aktsepteerida maksimaalse lubatud kontsentratsioonina (rafineeritud) maapähkliõlis, selle ekstraktides ja derivaatides, mida kasutatakse kosmeetikatoodetes.
               
            
                  (3)
               
               
                  Mitu liikmesriiki on lisaks osutanud ohutusprobleemidele seoses hüdrolüüsitud nisuvalke sisaldavate kosmeetikatoodetega. On teatatud mitmest kontakturtikaaria juhust, mida on põhjustanud sellised kosmeetikatooted ja millele on järgnenud anafülaktiline šokk pärast nisuvalke sisaldava toidu söömist.
               
            
                  (4)
               
               
                  Oma 22. oktoobri 2014. aasta läbivaadatud arvamuses (3) leidis tarbijaohutuse komitee, et hüdrolüüsitud nisuvalke sisaldavate kosmeetikatoodete kasutamine on tarbijatele ohutu, tingimusel et hüdrolüsaatides on peptiidide maksimaalne massikeskmine molekulmass 3,5 kDa.
               
            
                  (5)
               
               
                  Võttes arvesse tarbijaohutuse komitee arvamusi, kujutab maapähkliõli, selle ekstrakte ja derivaate sisaldavate kosmeetikatoodete kasutamine ja hüdrolüüsitud nisuvalke sisaldavate kosmeetikatoodete kasutamine potentsiaalset riski inimeste tervisele. Selleks, et tagada selliste kosmeetikatoodete ohutus inimeste tervisele, on asjakohane kehtestada maapähkliõlis, selle ekstraktides ja derivaatides maapähkli valkude maksimaalseks sisalduseks 0,5 ppm ja kehtestada kosmeetikatoodetes sisalduvates hüdrolüüsitud nisuvalkudes peptiidide maksimaalseks massikeskmiseks molekulmassiks 3,5 kDa.
               
            
                  (6)
               
               
                  Tööstusharule tuleks ette näha mõistlik ajavahemik uute nõuetega kohanemiseks, mil nad teevad vajalikud muudatused toodete koostises, tagamaks, et turule lastakse üksnes kõnealustele nõuetele vastavad tooted. Tööstusharule tuleks ette näha ka mõistlik ajavahemik selliste toodete turult kõrvaldamiseks, mis ei vasta uutele nõuetele.
               
            
                  (7)
               
               
                  Seepärast tuleks määruse (EÜ) nr 1223/2009 III lisa vastavalt muuta.
               
            
                  (8)
               
               
                  Käesoleva määrusega ette nähtud meetmed on kooskõlas kosmeetikatoodete alalise komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Määruse (EÜ) nr 1223/2009 III lisa muudetakse vastavalt käesoleva määruse lisale.
      Artikkel 2
      Alates 25. septembrist 2018 ei tohi lasta Euroopa Liidu turule kosmeetikatooteid, mis sisaldavad üht või enamat käesoleva määruse kohaselt piiratud ainet ega vasta käesoleva määrusega kehtestatud piirangutele.
      Alates 25. detsembrist 2018 ei tohi teha Euroopa Liidu turul kättesaadavaks kosmeetikatooteid, mis sisaldavad üht või enamat käesoleva määruse kohaselt piiratud ainet ja ei vasta käesoleva määrusega kehtestatud piirangutele.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 4. detsember 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 342, 22.12.2009, lk 59.
      
         (2)  SCCS/1526/14.
      
         (3)  SCCS/1534/14.
      
         LISA
         Määruse (EÜ) nr 1223/2009 III lisa tabelisse lisatakse kaks järgmist kannet:
         
            
                        Viitenumber
                     
                     
                        Aine määratlus
                     
                     
                        Piirangud
                     
                     
                        Kasutustingimuste ja hoiatuste sõnastus
                     
                  
                        Keemiline nimetus/INN
                     
                     
                        Koostisainete ühtses nimestikus kasutatav nimetus
                     
                     
                        CASi number
                     
                     
                        EÜ number
                     
                     
                        Toote liik, kehaosa
                     
                     
                        Maksimaalne sisaldus kasutusvalmis tootes
                     
                     
                        Muud
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „X
                        
                     
                     
                        Maapähkliõli, ekstraktid ja derivaadid
                     
                     
                        Arachis Hypogaea Oil
                     
                     
                        8002-03-7
                     
                     
                        232-296-4
                     
                     
                         
                     
                     
                         
                     
                     
                        Maapähklivalkude maksimaalne sisaldus: 0,5 ppm (*1)
                        
                     
                     
                         
                     
                  
                        Arachis Hypogaea Seedcoat Extract
                     
                     
                        8002-03-7
                     
                     
                        232-296-4
                     
                  
                        Arachis Hypogaea Flour
                     
                     
                        8002-03-7
                     
                     
                        232-296-4
                     
                  
                        Arachis Hypogaea Fruit Extract
                     
                     
                        8002-03-7
                     
                     
                        232-296-4
                     
                  
                        Arachis Hypogaea Sprout Extract
                     
                     
                         
                     
                     
                         
                     
                  
                        Hydrogenated Peanut Oil
                     
                     
                        68425-36-5
                     
                     
                        270-350-9
                     
                  
                        Peanut Acid
                     
                     
                        91051-35-3
                     
                     
                        293-087-1
                     
                  
                        Peanut Glycerides
                     
                     
                        91744-77-3
                     
                     
                        294-643-6
                     
                  
                        Peanut Oil PEG-6 Esters
                     
                     
                        68440-49-3
                     
                     
                         
                     
                  
                        Peanutamide MEA
                     
                     
                        93572-05-5
                     
                     
                        297-433-2
                     
                  
                        Peanutamide MIPA
                     
                     
                         
                     
                     
                         
                     
                  
                        Potassium Peanutate
                     
                     
                        61789-56-8
                     
                     
                        263-069-8
                     
                  
                        Sodium Peanutamphoacetate
                     
                     
                         
                     
                     
                         
                     
                  
                        Sodium Peanutate
                     
                     
                        61789-57-9
                     
                     
                        263-070-3
                     
                  
                        Sulfated Peanut Oil
                     
                     
                        73138-79-1
                     
                     
                        277-298-6
                     
                  
                        
                           Y
                        
                     
                     
                        Hüdrolüüsitud nisuvalk
                     
                     
                        Hydrolyzed Wheat Protein
                     
                     
                        94350-06-8 / 222400-28-4 / 70084-87-6 / 100209-50-5
                     
                     
                        305-225-0
                     
                     
                         
                     
                     
                         
                     
                     
                        Peptiidide maksimaalne massikeskmine molekulmass hüdrolüsaatides on: 3,5 kDa (*2)“
                     
                     
                         
                     
                  
                        309-358-5
                     
                  
         
            (*1)  Alates 25. septembrist 2018 ei tohi lasta Euroopa Liidu turule kosmeetikatooteid, mis sisaldavad maapähkliõli, ekstrakte ja derivaate ega vasta sellele piirangule. Alates 25. detsembrist 2018 ei tohi teha Euroopa Liidu turul kättesaadavaks kosmeetikatooteid, mis sisaldavad maapähkliõli, ekstrakte ja derivaate ega vasta sellele piirangule.
         
            (*2)  Alates 25. septembrist 2018 ei tohi lasta Euroopa Liidu turule kosmeetikatooteid, mis sisaldavad hüdrolüüsitud nisuvalke ega vasta sellele piirangule. Alates 25. detsembrist 2018 ei tohi teha Euroopa Liidu turul kättesaadavaks kosmeetikatooteid, mis sisaldavad hüdrolüüsitud nisuvalke ega vasta sellele piirangule.